**ZAPISNIK SJEDNICE ŠKOLSKOG ODBORA**

Zapisnik sa 33. sjednice Školskog odbora OŠ Vjekoslava Kaleba Tisno, održane 23. ožujka 2016. godine s početkom u 11:05 sati u prostorijama Osnovne škole Vjekoslava Kaleba.

Sjednici su nazočni: Kristijan Jareb, predsjednik; Maja Klarin, Sanja Milin, Andrija Berak, Višnja Štropin, Magdalena Martinović i Silvio Šoda, članovi; Željka Ljubić, zamjenica ravnateljice.

Za zapisničara je postavljen Silvio Šoda.

Predsjednik Školskog Odbora Kristijan Jareb je otvorio sjednicu, pozdravio sve nazočne i utvrdio da postoji pravovaljana većina za održavanje sjednice i glasovanje o pojedinim točkama.

Predložen je i usvojen slijedeći:

**DNEVNI RED:**

1. Usvajanje zapisnika sa 32. sjednice,
2. Rješavanje natječaja za učitelja fizike na neodređeno nepuno radno vrijeme (12 sati tjedno)
3. Odabir kandidata za stručno osposobljavanje bez zasnivanja radnog odnosa za učitelja razredne nastave na određeno puno radno vrijeme (40 sati tjedno)
4. Razno

*Ad.1.* Na zapisnik sa 32. sjednice Školskog odbora nitko od članova nije imao primjedbe te je zapisnik jednoglasno usvojen.

*Ad.2.* Na natječaj za učitelja fizike na neodređeno nepuno radno vrijeme (12 sati tjedno) prijavila su se dva kandidata i to:

* DANIEL BEROVIĆ, diplomirani inženjer elektrotehnike, iz Šibenika
* JERE KRNČEVIĆ, stručni prvostupnik inženjer elektrotehnike, iz Šibenika

Nijedan od dva prijavljena kandidata ne zadovoljavaju uvjete natječaja te samim time ne može zasnivati radni odnos na neodređeno vrijeme, a zamjenica ravnateljice predlaže Daniela Berovića za zasnivanje radnog odnosa do kraja nastavne godine (10. lipnja 2016.), a najdulje do 05. mjeseci. Školski odbor je jednoglasno prihvatio prijedlog zamjenice ravnateljice.

**ZAKLJUČAK**

1. **Zasniva se radni odnos sa Danielom Berovićem na radno mjesto učitelja fizike na određeno vrijeme do kraja nastavne godine (10. lipnja 2016.) a najdulje do 05. mjeseci**

*Ad.3.* Na javni poziv za stručno osposobljavanje za rad bez zasnivanja radnog odnosa na radnom mjestu učitelja/ice razredne nastave prijavio se samo jedan kandidat i to:

* PAULA ZORZIN, učiteljica razredne nastave, iz Tisnog

Školski odbor je jednoglasno prihvatio prijavljenog kandidata.

**ZAKLJUČAK**

1. **Prima se Paula Zorzin na stručno osposobljavanje za rad bez zasnivanja radnog odnosa na radnom mjestu učiteljice razredne nastave.**

*Ad.4.* Pod točkom *Razno* nije bilo rasprave.

Sjednica je završila u 11:40 sati.

Zapisničar: Predsjednik ŠO:

Silvio Šoda Kristijan Jareb

KLASA: 003-06/16-01/06

URBROJ: 2182/1-12/1-10-16-2

Tisno, 23. ožujka 2016.